

**Маңызды стратегиялық мәнi бар мемлекеттiк сатып алу туралы**

Қазақстан Республикасы Үкіметінің 2006 жылғы 5 сәуірдегі N 239 Қаулысы

      "Мемлекеттiк сатып алу туралы" Қазақстан Республикасының 2002 жылғы 16 мамырдағы Заңының  21-бабы  1-тармағының 5) тармақшасына сәйкес Қазақстан Республикасының Үкiметi  **ҚАУЛЫ ЕТЕДI:**

      1. Осы қаулыға қосымшаға сәйкес заңды тұлғалар 2006 жылға арналған республикалық бюджетте көзделген қаражат шегiнде отын-энергетика кешенi саласындағы сатып алудың маңызды стратегиялық мәнi бар жұмыстарды берушiлер болып белгiленсiн.

      2. Қазақстан Республикасы Энергетика және минералдық ресурстар министрлiгi заңнамада белгiленген тәртiппен:   
      1) осы қаулыға қосымшада көрсетiлген заңды тұлғалармен жұмыстарды мемлекеттiк сатып алу туралы шарттар жасасуды;   
      2) жұмыстарды сатып алу үшiн осы қаулыға сәйкес пайдаланылатын ақшаны оңтайлы және тиiмдi жұмсау қағидатын сақтауды;   
      3) осы қаулыдан туындайтын өзге де қажеттi шараларды қабылдауды қамтамасыз етсiн.

      3. Осы қаулы қол қойылған күнінен бастап қолданысқа енгiзiледi.

*Қазақстан Республикасының*   
*Премьер-Министрі*

                                             Қазақстан Республикасы   
                                                  Үкiметiнiң   
                                            2006 жылғы 5 сәуірдегі   
                                                N 239 қаулысына   
                                                    қосымша

**Отын-энергетика кешенi саласындағы**   
**сатып алудың маңызды стратегиялық мәнi бар**   
**жұмыстарды берушi заңды тұлғалардың тiзбесi**

|  |  |  |  |
| --- | --- | --- | --- |
| Р/с   N№ | Жұмыстарды   берушінің атауы | Жұмыс берушінің   орналасқан жері | Жұмыстардың атауы |
| 1 | "Қазақстан Республикасының   Ұлттық ядролық орталығы" республикалық   мемлекеттік   кәсіпорны | Шығыс Қазақстан   облысы   Курчатов қаласы | 2006 жылға арналған   023 "Арнайы бақылау   станцияларында   тіркелген ядролық   жарылыстар мен жер   сілкіністерінің    тарихи сейсмограм-   маларының мұрағатын    қағаздағы жазбадан    электрондық тасымал-   даушыларға көшіру"   республикалық   бюджеттік бағдарла-   масына сәйкес іс-   шараларды орындау |
| 2 | "Қарағанды   шахтатарату"   республикалық   мемлекеттік   кәсіпорны | Қарағанды қаласы | 2006 жылға арналған   009 "Қарағанды көмір бассейнінің   шахталарын жабу"    республикалық   бюджеттік бағдарла-   масына сәйкес іс-шараларды орындау |
| 3 | "Уран-   кеніштарату"   республикалық   мемлекеттік   кәсіпорны | Көкшетау қаласы | 2006 жылға арналған   008 "Уран кеніштерін   тұмшалау және жою,   техногендік қалдықтарды көму"   республикалық   бюджеттік бағдарла-   масына сәйкес іс-шараларды орындау |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК